མུ་མཐུད་ཡིག་ཆ་དེའི་ནང་འཁོད་དོན།ལག་གཉིས་ཐལ་མོ་སྦྱར་ནས།གུས་པས་གསོ་བ་འདེབས་པའི་སྙིང་པོ་ནི།བོད་གཞུང་བཀའ་སྤྱི་གཉིས་དང།འབྲེལ་ཡོད་གཞུང་འབྲེལ་མ་ཡིན་པའི་ཚོགས་པ་ཆེ་ཕྲ་ཀུན་གྱིས།ཐུགས་དགོངས་པས་མཐོ་གཟིགས་མི་གནང་པར་བྱམས་དང་སྙིང་རྗེས་དམན་སར་གཟིགས་སྐྱོང་གནང་སྟེ།ཇོ་ནང་གི་འགྲུབ་མཐའ་རང་རྐང་ཐོག་གི་ཆོས་རྒྱུན།བོད་ཕྱི་ནང་གི་དགོན་སྡེ་སྤྱི་མཚུངས་ཀྱི་ཐོབ་ཐང་ཆ་ཚང་ཞིག་གནང་སྐྱོང་ཡོང་བའི་རེ་སྐུལ་ཞུས་དང་ཞུ་བཞིན་པ་ལ།ཕྲན་གྱིས་འདིར་ཕེབས་རྣམ་པ་ཚང་མས་རྒྱབ་སྐྱོར་གསུང་གནང་ཡོང་བའི་སྐྱབས་འཇུག་ཞུ་རྒྱུ་ཡིན་ཞེས་སོགས་འཁོད་ཡོད་པ་རེད།